Diari Oficial de la Generalitat Valenciana


Sumari del DOGV 9103, del 09-06-2021 (2021/5347)

Notificació de la sentència dictada en el judici verbal número 1236/2020.
-------------------------------------------------------------------------

### Dades del document

Número de DOGV
:   9103

Data del DOGV
:   09-06-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/5347


Organisme emissor
:   Jutjat de Primera Instància Número 10 de Castelló de la Plana

Tipus de document
:   Edicte

Notificació de la sentència dictada en el judici verbal número 1236/2020. [2021/5347]  
Arturo Visus Sanz, lletrat de l'Administració de justícia d'aquest jutjat, faig saber que en aquest procediment verbal sobre dret reals inscrits seguit a instàncies de Promontoria Coliseum Real Estate, SLU, contra els ocupants desconeguts de la partida Patos, 43 de Castelló de la Plana s'ha dictat sentència, que, literalment, diu:  
  
«Sentència número 91/21  
Castelló de la Plana, 9 d'abril de 2021  
Sofía Díaz García, magistrada jutgessa del Jutjat de Primera Instància número 10 d'aquesta ciutat i el seu partit judicial, les precedents actuacions de judici verbal, registrades amb el número 1236/20 instades per la procuradora Dolores Alcocer Antón, en nom i representació de Promontoria Coliseum Real Estate, SL, assistida pel lletrat Francisco de Borja Redondo Fidalgo, contra els ocupants desconeguts de la partida Patos, número 43 de Castelló de la Plana, en exercici: d'acció de tutela sumària de la possessió, resolc:  
Dispositiva  
Estime la demanda interposada per la procuradora Dolores Alcocer Antón en nom i representació de Promontoria Coliseum Real Estate, SL, contra els ocupants desconeguts de la partida Patos, número 43 de Castelló de la Plana, i declare l'efectivitat del dret real de l'actora del qual és titular i té inscrit registralment. Condemne els demandats a estar i passar per aquesta declaració i a cessar immediatament tot acte de detenció de la possessió del bé immoble propietat de l'actora, i deixar de pertorbar la plena efectivitat del domini inscrit sobre aquest, i en concret a deixar lliure l'immoble esmentat. Se'ls adverteix de llançament si no ho desallotja en termini de quinze dies, amb la imposició expressa a la demandada de les costes causades.  
  
Notifiqueu aquesta resolució a les parts i feu-los saber que contra aquesta podran interposar davant aquest jutjat un recurs d'apel·lació en el termini de vint dies des de la notificació d'aquesta resolució, per a la seua remissió posterior davant l'Audiència Provincial, segons preveuen els articles 458 i següents de la Llei d'enjudiciament civil, en redacció donada per Llei 37/2011, de 10 d'octubre, de mesures d'agilitació processal.  
Expediu un testimoniatge d'aquesta resolució perquè conste en actuacions, i porteu l'original al llibre de sentències.  
Aquesta és la meua sentència, que pronuncie, mane i signe.»  
  
De conformitat amb la disposició addicional 15a de la Llei orgànica del poder judicial perquè siga admés a tràmit el recurs d'apel·lació contra aquesta resolució, haurà de constituir un depòsit de 50 €, que li serà retornat només en el cas que el recurs siga estimat. En cap cas s'admetrà una consignació per import diferent de l'indicat. El depòsit haurà de ser ingressat en compte de consignacions i depòsits d'aquest jutjat. En el camp «concepte» s'haurà d'indicar el codi 02. civil-apel·lació i la data de la resolució recorreguda amb el format dd/mm/aaaa.  
  
Publicació. La sentència anterior ha sigut pronunciada, llegida i publicada per la jutgessa que la va dictar, mentre aquesta celebrava audiència pública en el mateix dia de la data, del que, com a lletrat de l'Administració de justícia, en done fe.  
Castelló de la Plana, 9 d'abril de 2021  
  
I atés que aquest demandat, ocupants desconeguts de la partida Patos, 43, de Castelló de la Plana, es troba en parador desconegut, expedisc aquest edicte perquè li valga de notificació en forma.  
  
Castelló de la Plana, 27 d'abril de 2021.- El lletrat de l'Administració de justícia: Arturo Visus Sanz.